Gregor bestemte å modifisere fireårsperiodiseringen av skuddårene: Blant de år som avslutter et århundre (som 1300, 1400 eller 1500), skulle i fremtiden bare de år være skuddår som lot seg dele på 400 (som 1600, 2000, 2400 og så videre). Dermed er 400 år i den gregorianske kalender tre dager kortere enn i den julianske. De overtallige ti dagene som hadde vokst frem etter konsilet i Nikea lot Gregor fjerne fra kalenderen, slik at torsdag 4. oktober 1582 ble etterfulgt av fredag 15. oktober.